Οικονομικό πρόβλημα

Το βασικό ή κύριο οικονομικό πρόβλημαΟικονομικά για Μη Οικονομολόγους eclass.upatras.gr αναφέρεται ως η διαφορά ανάμεσα στις ποσότητες των αγαθών και υπηρεσιών που μπορεί μια οικονομία να παραγάγει με βάση την πλήρη και αποδοτική απασχόληση των παραγωγικών συντελεστών που διαθέτει και των ποσοτήτων των αγαθών και υπηρεσιών που θέλουν τα άτομα σ' αυτήν την οικονομία για να ικανοποιήσουν το σύνολο των αναγκών τους.

Οι βασικοί λόγοι για την ύπαρξη του κύριου οικονομικού προβλήματος είναι η έλλειψη ή στενότητα των παραγωγικών συντελεστών και η περιορισμένη τεχνολογία (τεχνογνωσία). Το κύριο οικονομικό πρόβλημα είναι άλυτο για τον άνθρωπο και χαρακτηρίζει την κάθε κοινωνία, άσχετα από το επίπεδο οικονομικής της ανάπτυξης. Οι άνθρωποι για να αμβλύνουν τις αρνητικές συνέπειες του κύριου οικονομικού προβλήματος, μακροχρόνια, αυξάνουν τις παραγωγικές δυνατότητες της οικονομίας τους είτε με την αύξηση των ποσοτήτων των παραγωγικών συντελεστών, είτε με την βελτίωση της τεχνολογίας παραγωγής των αγαθών, είτε με ένα συνδυασμό των δυο προηγούμενων λύσεων. Βραχυχρόνια, οι άνθρωποι εξ' αιτίας του κύριου οικονομικού προβλήματος υποχρεώνονται να κάνουν επιλογές (α) για το τί θα παραχθεί, (β) για το πως θα παραχθεί, (γ) για ποιόν παράγεται, και (δ) πως θα αναπτυχθεί η οικονομία.

Παραπομπές

 *